Μουσικό Κουτί (τηλεοπτική εκπομπή)

Μουσικό Κουτί είναι ο τίτλος μιας εβδομαδιαίας ψυχαγωγικής εκπομπής, η οποία προβάλλεται από τον τηλεοπτικό σταθμό ΕΡΤ1 από το 2020 μέχρι και σήμερα. Παρουσιαστές είναι ο Νίκος Πορτοκάλογλου και η Ρένα Μόρφη, τη μουσική τίτλων έχει αναλάβει η Τίνα Κουμπαράκη, τη διεύθυνση Ορχήστρας και τις ενορχηστρώσεις ο Γιάννης Δίσκος  και τη σκηνοθεσία ο Περικλής Βούρθης. Οι μουσικοί του κουτιού, που απαρτίζουν το συγκρότημα «Μωζάικ», αποτελούνται από τους Γιάννη Δίσκο, Δημήτρη Καζάνη, Λάμπη Κουντουρόγιαννη, Θανάση Τσακιράκη, Βύρων Τσουράπη και Στέλιο Φραγκούς.  Η εκπομπή βιντεοσκοπείται στον ίδιο χώρο που γυριζόταν το Ζήτω το ελληνικό τραγούδι.

Ιστορία και τηλεθέαση 
Η πρώτη εκπομπή προβλήθηκε στις 4 Νοεμβρίου του 2020 στην ΕΡΤ1 και καλεσμένοι ήταν η Νατάσσα Μποφίλιου και ο Φοίβος Δεληβοριάς. Καλεσμένοι έχουν υπάρξει, επίσης, η Μαρία Φαραντούρη, ο Βασίλης Παπακωνσταντίνου, ο Διονύσης Τσακνής, ο Βασίλης Λέκκας, καθώς και άλλοι επιφανείς καλλιτέχνες. Η εκπομπή της 5ης Ιανουαρίου του 2022 (με καλεσμένους την Μαρία Φαραντούρη και τον Αλκίνοο Ιωαννίδη) βρέθηκε στη δεύτερη θέση στην prime time ζώνη τηλεθέασης εκείνης της ημέρας, ενώ για περίπου 2 ημέρες κατείχε την πρωτιά των τάσεων του ελληνικού Twitter.

Επισκόπηση εκπομπής

Παραπομπές 
Παραπομπές

Εξωτερικοί σύνδεσμοι 

 Σελίδα στο Ertflix

Ελληνικές τηλεοπτικές εκπομπές
Ελληνικές ψυχαγωγικές τηλεοπτικές εκπομπές
Εκπομπές ΕΡΤ